《大将军徐丞相平定中原振旅还朝上御龙江亭命》
明代·魏观

白旄黄钺两京平，甘雨和风四海清。
师出万全非用武，将资三杰在推诚。
苍龙挟雨迎车骑，彩凤穿云送旆旌。
献颂偶蒙天一笑，行看作乐著功成。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。